Új funkciókkal bővült az EUTR kereső

A közelmúltban történt fejlesztésnek köszönhetően a Nébih EUTR keresője már csak a faanyagkereskedelmi lánchoz kapcsolódó tevékenység végezésére jogosult szereplőket jeleníti meg. A lekérdező felületen, a jogosultságok tisztázásán túl, a továbbiakban a tevékenység felfüggesztésekről és tiltásokról is informálódhatnak az érdeklődők.

A jogosultság megléte esetén a keresett személyhez kapcsolódóan

az erdőgazdálkodói tevékenység,

a faanyag kereskedelmi lánchoz tartozó tevékenység, vagy

mindkettő együttesen szerepel.

 Amennyiben csak az erdőgazdálkodói tevékenység jelenik meg, az adott személy kizárólag a saját erdejéből származó erdei faválasztékot értékesítheti Magyarország területén. Fentieken túl az új kereső megjeleníti, ha a regisztrált láncszereplő

a megújuló energiaforrásokból származó energetikai erőművi alapanyagok értékesítését, feldolgozását vagy felhasználását (ún. REDD II tevékenységet) is bejelentette,

tevékenysége felfüggesztés vagy tiltás alatt áll (legalább a felfüggesztés vagy a tiltás kezdetének dátumával), azaz érvényes regisztrációja ellenére nem gyakorolhatja a bejelentett tevékenységeit.

Mivel az erdőgazdálkodók nem rendelkeznek EUTR regisztrációval, ezért az ő felfüggesztésük vagy tiltásuk továbbra is a https://portal.nebih.gov.hu/eutr-jogsertesek oldalon kérdezhető le.

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/9458/uj-funkciokkal-bovult-az-eutr-kereso/